**MEGÁLLAPODÁS KÖZCÉLÚ HÁLÓZAT ÁTHELYEZÉSÉRŐL~~,~~ ÁTALAKÍTÁSÁRÓL**

1. **Átvevő - Átadó adatai:**
	1. **Átvevő adatai:**

|  |  |
| --- | --- |
| Elosztói engedélyes neve: | ELMÜ Hálózati Kft. (a továbbiakban ELMŰ, vagy Átvevő) |
| Címe: | 1132 Budapest, Váci út 72-74. |
| Kapcsolattartó személy neve: | Medve Gábor | Tel. szám: | 06-1/238-1688 |
| Kapcsolattartó e-mail: | gabor.medve@elmu.hu | Fax szám: | 06-1/238-2815 |
| Számlavezető pénzintézet neve: | MKB Bank Zrt. |
| Pénzintézeti számlaszáma: | 10300002-10295614-49020018 |
| Cégjegyzék száma: | 01-09-874142 |
| Adószáma: | 13804983-2-44 |
| Képviseli: | Magyar Lajos, Farkas Dávid |

Továbbiakban Átvevő vagy ELMŰ

**1.2. Átadó adatai:**

|  |  |
| --- | --- |
| Beruházó neve: | Budapest Főváros XI. kerület Újbuda Önkormányzata |
| Címe: | 1113 Budapest Bocskai út 39-41. |
| Adószáma: | 15735746-2-43 |
| Cégjegyzékszáma: | PIR 735748 |
| Számlavezető pénzintézet neve: | OTP Bank Nyrt. |
| Pénzintézet számlaszáma: | 11784009-15511001 |
| Kapcsolattartó neve: | Kádi Gergely Közl.o. oszt.vez. | Tel. szám | 361 3811 363 |
| Kapcsolattartó címe: | 1113 Bp. Bocskai út 39-41. | Fax szám: |  |
| Kapcsolattartó e-mail címe: | kadi.gergely@ujbuda.hu |  |  |
| Képviseli: | dr Hoffmann Tamás polgármester |

**Továbbiakban Átadó** külön-külön Fél együttesen **Felek.**

1. **A megállapodás tárgya:**

A Budapest XI. kerület Budaörsi út - Rupphegyi út - Rétkerülő – Kányakapu út által határolt területen Önkormányzati beruházásban tervezett útátalakítás kapcsán 0,4 kV-os és 10 kV-os lég- és földkábelek vezetésének a szabványo­sítása és kiváltása.

 **2.1. A munka megnevezése:**

Felek rögzítik, hogy a **Beruházó** finanszírozásában valósul meg a *„A Budapest XI. kerület Budaörsi út - Rupphegyi út - Rétkerülő – Kányakapu út által határolt területen Önkormányzati beruházásban tervezett útátalakítás kapcsán 0,4 kV-os és 10 kV-os lég- és földkábelek vezetésének a szabványosítása és kiváltása”* elnevezésű projekt (továbbiakban: projekt). A projekt megvalósításához az ELMŰ külön nyilatkozata alapján szükséges az általa üzemeltetett, a közcélú villamos hálózat részét képező *0,4 kV-os és 10 kV-os lég- és földkábelszakaszok* (továbbiakban: **közcélú hálózat**) áthelyezése, átalakítása (a továbbiakban: **Munka**), amely csak a villamos energiáról szóló 2007. LXXXVI. törvény (VET), valamint a villamosenergia-ipari építésügyi hatósági engedélyezési eljárásokról szóló 382/2007. (XII. 23.) Kormányrendelet alapján kiadott jogerős engedély birtokában kezdhető meg.

**2.2. Átadó vállalja:** hogy a 3. pontban részletezett közcélú hálózatot, mint létesítményt a saját költségén, ezen megállapodás 4. pontjában foglalt általános feltételek szerint valósítja meg. Felek rögzítik, hogy a létesülő, a korábbi hálózati eszköz helyébe lépő hálózati eszköz a VET 119.§ (3) bekezdésének megfelelően külön térítés nélkül marad az ELMŰ tulajdonában lévő közcélú hálózat része, ezért annak elkészülte után az Átadó átadja, az ELMŰ átveszi azt - a jelen megállapodás 1. számú mellékletét képező átadás-átvételi jegyzőkönyv alapján - a vagyonelem nyilvántartásba vétele és üzemeltetése céljából.

**2.3. Átvevő vállalja:** hogy a jelen megállapodás 3. pontjában részletezett, a megvalósítási feltételekben foglaltak szerint megvalósított közcélú hálózatot, mint tulajdonos külön térítés nélkül átveszi, továbbá az átadástól folyamatosan a saját költségén fenntartja és üzemelteti.

**2.4. Felek kijelentik,** hogy jelen megállapodásban szereplő Munka a 2.1. pontban írt projekt megvalósítása érdekében elengedhetetlenül szükséges, valamint az kizárólag indokolt mértékű költségekkel jár. Ebből következően az elbontott helyébe lépő, azzal azonos funkciót betöltő vagyonelem a közcélú hálózat részévé válik, így annak megvalósítása és átadása nem eredményez az ELMŰ számára a 1303/2013/EU rendelet 71. cikkeszerinti jogosulatlan előnyt, amely tiltott állami támogatásnak minősülne.

**3. Az átvételre kerülő közcélú hálózati elem paraméterei:**

**3.1. Felek által elfogadott előzetesen becsült bekerülési költsége**

(a rendelkezésre álló adatok alapján biztosan elvégzendő munkákra vonatkozólag):

29.700.000,- Ft + ÁFA

Az Átadó kijelenti, hogy a projekttel kapcsolatban ÁFA visszaigénylés nem történt, a külön térítés nélküli átadás következtében keletkezett ÁFA összeg ELMŰ általi megtérítésére nem tart igényt.

vagy

Az Átadó kijelenti, hogy a projekttel kapcsolatban a külön térítés nélküli átadás következtében keletkezett ÁFA összeg ELMŰ általi megtérítésére igényt tart.

**3.2. Az átvételre kerülő hálózat tervezett mennyiségi paraméterei:**

Műszaki tartalom:

A tárgyi területen az útburkolási és szegélyépítési munkákkal érintett lég- és földkábelek vezetésének a végleges állapotra vonatkozó megfelelő vezetését ellenőrizni szükséges, és annak eredménye szerint a szabványosításukat el kell végezni. A munka elvégzése tervköteles.

Az ELMŰ nyilvántartása alapján érintett hálózati elemek az alábbiak:



A közcélú hálózat részét képező földkábelek feltárását, óvatos kézi munkával el kell végezni, azokat azonosítani szükséges, majd az ELMŰ Hálózati Kft. Budai Régióközpontjának szakfelügyelete mellett, az általa jóváhagyott módon, a kábelfektetéssel kapcsolatos szabványok (kiemelten az MSZ 13207:2000) és előírások maradéktalan betartásával, a terület átalakításának megfelelő szabványosításukat (nyomvonali süllyesztés, védelembe helyezés, tartalék védőcsövek biztosítása, kábeljelölők elhelyezése, téglázás, szalagozás stb.) el kell végezni. Az előírások közül kiemelten, de nem kizárólagosan be kell tartani a következőket. Földkábel útburkolatot (úttest, gépkocsi-kijáró) legalább azon 0,5 m-rel túlnyúló védőcsőbe helyezve, az előírt mélységbe süllyesztve, tartalék védőcső biztosítása mellett, a legrövidebb alkalmas nyomvonalon keresztezhet, továbbá ott sem kábelkeresztezés, sem kábelösszekötés nem hozható létre.

**3.3. Átadás-átvétel:**

Jelen megállapodás aláírásával az Átadó a VET 119.§ (3) bekezdésének megfelelően kötelezi magát arra, hogy a fentiek szerint megvalósított közcélú hálózatot ELMŰ részére külön térítés nélkül átadja.

Az átadás-átvétel időpontja az 1. számú mellékletben foglalt jegyzőkönyvnek a Felek képviselői által történő aláírásának napja, de a sikeres műszaki átadás-átvétel esetén, a jegyzőkönyv aláírása nélkül is a projekt műszaki átadás-átvételi eljárásának jegyzőkönyvezését követő 30. nap.

**3.4. A létesítés tervezett ütemezése:**

Átadó nyilatkozik, hogy a létesítést az alábbi ütemezésben tervezi megvalósítani:

Tervezés kezdete: év, hó, nap;

Vezetékjogi engedély kérelem beadása: év, hó, nap;

Kivitelezés tervezett kezdete: év, hó, nap;

A hálózat műszaki és térítésmentes vagyonjogi átadás dátuma: év, hó, nap;

**4. Általános feltételek:**

**4. 1 Az Átadó feladatai**

* + 1. **Költségviselés:**

Az Átadó vállalja, hogy a megvalósítandó közcélú hálózatot a jelen feltételekben megadottak alapján, a villamos energiáról szóló 2007. LXXXVI. törvény (VET) 119.§ (3) bekezdése értelmében a saját költségén valósítja meg (ideértve az engedélyezéssel, bejegyeztetéssel járó -, és megvalósítással kapcsolatos összes költséget). Felek rögzítik továbbá, hogy a létesülő, a korábbi hálózati eszköz helyébe lépő hálózati eszköz a VET 119.§ (3) bekezdésének megfelelően marad az ELMŰ tulajdonában lévő közcélú hálózat része, ezért annak elkészülte után az Átadó az ELMŰ részére átadja azt.

Az Átadó által kötött vállalkozási szerződés alapján a vállalkozó vállalási ára tartalmazza a közmű áthelyezésével, átalakításával járó költségeket.

* + 1. **Tervezés:**

A beruházás kiviteli tervdokumentációját az ELMŰ Hálózati Kft.-nél minősített tervezővel kell elkészíttetni, a szükséges engedélyeket be kell szerezni. A tervezőnek az eljárása során a minősítésben megfogalmazott követelményeknek megfelelően kell eljárnia.

Az átadásra kerülő elosztó hálózat tekintetében a tervezés és a kivitelezés során az ELMŰ Hálózati Kft.-nél a standard anyaglistában nyilvántartott anyagokat kell alkalmazni.

Az ELMŰ Hálózati Kft. kizárólag az előírásoknak megfelelő, minősítési eljárás alapján alkalmas minősítéssel rendelkező beszállítókat és termékeket fogad el. A beépítendő termékek műszaki előírásait a vonatkozó hálózati terméksztenderdek tartalmazzák, melyek az ELMŰ Hálózati Kft. által rendelkezésre bocsátott hálózati sztenderd nyilvántartó rendszerben érhetők el, a minősített tervezők, kivitelezők részére a hozzáférés biztosított.

* + 1. **Engedélyeztetés:**

Az Átadó a kivitelezés megkezdése előtt a jogerős engedélyekkel rendelkező kiviteli tervdokumentációt az ELMŰ részére 4 példányban átadja.

Hálózatot létesíteni csak jogerős engedély alapján lehet. Ennek megszerzése érdekében a törvényi előírás szerinti engedélyezési dokumentációkat az Átadó - plusz egy példányt - elkészíttet és az engedély megkérése érdekében a hálózati engedélyesként szereplő ELMŰ képviselőjének átadja.

A vezetékjogi engedélyezési eljárásra a törvény a Hatóság részére 2 hónapot biztosít.

Az engedélyezés költségeit és kockázatát az Átadó viseli a tervezővel vagy a vállalkozóval kötött szerződése alapján.

* + 1. **Kivitelezés:**

A kivitelezést kizárólag az ELMŰ Hálózati Kft. által minősített kivitelezővel lehet megvalósítani, aki köteles a minősítésben megfogalmazott követelményeknek megfelelő eljárása.

Az Átadó és a kivitelező között megkötött vállalkozási szerződés útján a kivitelezés megkezdéséhez megszerzi a szükséges engedélyeket, megteszi a bejelentéseket és a megköti a megállapodásokat, továbbá a kivitelezés megkezdését megelőzően a kártalanításokkal kapcsolatos feladatokat elvégzi és intézkedik a kártalanítási összegek átutalásáról, vagy bírói letétbe helyezéséről. Amennyiben a beruházás során oszlopok elbontására kerül sor, az oszlopok elbontásának a feltétele, hogy az azon lévő gyengeáramú berendezések elbontásra, áthelyezésre kerüljenek. A gyengeáramú berendezések elbontásáról, áthelyezéséről (ütemezés, költségek viselése) az Átadó köteles a gyengeáramú berendezés tulajdonosával megállapodni. A munkaterület átadás feltétele az erre vonatkozó megállapodás bemutatása.

Az Átadó a kivitelezővel megkötött vállalkozási szerződés útján gondoskodik arról, hogy a kivitelezés a Megállapodás szerint befejezésre kerüljön, és az előírás szerinti megvalósulási dokumentáció átadására kerüljön az ELMŰ részére.

Az Átadó - a kivitelező között megkötött vállalkozási szerződés útján - többek között:

* A kiváltással érintett munkaterület átadás-átvételre meghívja az ELMŰ műszaki minőségi ellenőrét.
* A Vállalkozó az építőipari kivitelezési tevékenységről szóló 191/2009. (IX. 15.) Korm. rendelet alapján elektronikus építési naplót vezessen, amelybe a betekintés és bejegyzés lehetőségét az Átvevő részére biztosítsa. Tekintettel arra, hogy a Vet. alapján az elosztó feladata és felelőssége az közcélú hálózat üzemeltetése, karbantartása, fejlesztése az ELMŰ a 191/2009. (IX. 15.) Korm. rendelet 27. § (1) bekezdés g) pontja szerinti, ellenőrzésre és bejegyzésre jogszabállyal feljogosított szervnek minősül.
* A feszültségmentes munkaterület biztosítását a kivitelezőnek a munkavégzés előtt minimum 60 nappal kell megkérnie.
* ELMŰ részére biztosítja a folyamatos műszaki minőségi ellenőrzés lehetőségét.
* Az üzembe helyezéshez szükséges eljárások lefolytatásáról gondoskodik (munkavédelmi szemle, műszaki átadás-átvétel).
* Gondoskodik róla, hogy a műszaki átadás - átvételi eljáráson a villamosenergia-ipari építésügyi hatósági engedélyezési eljárásokról szóló 382/2007. (XII.23.) Korm. rendeletben írt üzemeltetési engedélyezési eljárás lefolytatásához szükséges dokumentumok a tervező és a kivitelező részéről átadásra kerüljenek.
* Gondoskodik a Megállapodás elválaszthatatlan részét képező 1. számú mellékletként szereplő Átadás-átvételi jegyzőkönyvvel az elkészült közcélú hálózat átadás-átvételének lebonyolításáról.
* Gondoskodik arról, hogy az ELMŰ képviselője az építési naplóba bejegyzést tehessen.
	+ 1. **Jótállás:**

Az Átadó a kivitelezővel megkötött vállalkozási szerződés útján gondoskodik arról, hogy az átadott berendezések, illetve bármely részük mentesek minden felismerhető és rejtett hibától, így különösen a tervezés és a kivitelezés hiányosságai miatti hibáktól, beleértve a felhasznált alapanyagoknak a megrendelés teljesítéséhez elengedhetetlenül szükséges tulajdonságainak nem megfelelőségéből, a szerelési, gyártási technológiai fegyelem megsértéséből eredő hibákat is.

A Megállapodás elválaszthatatlan részét képező 2. számú melléklet szerint az Átadó az Átvevőre engedményezi a fent megjelölt vállalkozási szerződéséből fakadó, a létrehozott közmű létesítményhez fűződő jótállási jogosultságait, és erről a szerződött partnereit is köteles értesíteni.

* 1. **ELMŰ feladata:**
		1. A vezetékjogi engedélyezési eljárás alá vont munka, illetve használati jog alapítás esetében, valamint a műszaki átadás – átvételt követő üzemeltetési engedélyezési eljárás esetében, mint engedélyes az átadott – törvényi előírásokban rögzített módon elkészített – engedélyezési dokumentációt, ellenőrzi, és megküldi az engedélyező hatóságnak.
		2. Az eljárások lefolytatása során a szükséges mértékben részt vesz:
* tervjóváhagyás
* részletes ütemterv jóváhagyása
* hálózat tulajdonosi műszaki minőség ellenőrzés, kiviteli tervdokumentációban előírt mennyiségi és minőségi ellenőrzés
* feszültségmentesítések, kikapcsolások előkészítése és végrehajtása
* a kivitelezési munkák koordinálása a saját érdekeinek érvényesítéséhez szükséges mértékben
* a kivitelezés során észlelt hibákról, és hiányosságokról az Átadó értesítése építési naplón keresztül
* az elkészült létesítmény átvétele, üzemeltetésre
	+ 1. A közcélú hálózatot a VET 119.§ (3) bekezdésének megfelelően külön térítés nélkül átveszi és azt üzemelteti.
		2. A számviteli törvényeknek és a vonatkozó szabványoknak, előírásoknak megfelelő dokumentációk átvétele.
		3. ELMŰ feladata a 382/2007. (XII.23.) Korm. rendeletben írt üzemeltetési engedélyezési eljárás lefolytatása.

**4.3** A munkaterület átadásának és a kivitelezés megkezdésének feltétele a megvalósítási feltételekben kért adatok megfelelő kitöltése és aláírása.

Az alábbiakban megjelölt személy megkeresése után kerülhet csak sor a munkaterület átadására és a kivitelezési munkálatok tényleges megkezdésére:

Szekeres Csaba (projektirányító)

ELMŰ Hálózati Kft. Beruházási osztály

1132 Budapest, Pf. 511

tel: +36-1/238-3160; e-mail: csaba.szekeres@elmu.hu

**5. Kivitelezés, jótállási jogok engedményezése:**

A jelen megállapodás 4. pontjában meghatározott általános feltételekben foglalt elvárásoknak megfelelő kivitelezés megvalósulásáért az Átadó felelős.

Jelen megállapodás aláírásával az Átadó kötelezi magát, hogy a 2. számú mellékletben megjelölt vállalkozási szerződésből fakadó, a létrehozott létesítményhez fűződő - a jelen megállapodás elválaszthatatlan részét képező 2. számú melléklete szerinti - jótállási jogosultságoknak Átvevőre történő engedményezése a kivitelezést követően megtörténjen.

**6. Záró rendelkezések:**

Jelen megállapodásba foglaltakat Felek, mint akaratukkal mindenben megegyezőt elfogadják és aláírásukkal megerősítik.

ELMŰ kijelenti, hogy a nemzeti vagyonról szóló 2011. évi CXCVI. törvény 3. §.(1). bekezdés b) pontja alapján átlátható szervezetnek minősül.

Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény, a VET, valamint ezen törvény egyes rendelkezéseinek végrehajtásáról szóló 273/2007. (X.19.) Korm. rendelet, a villamos energia rendszerhasználati díjak, csatlakozási díjak és külön díjak alkalmazási szabályairól szóló 10/2016. (XI. 14.) MEKH rendelet valamint a villamos energia rendszerhasználati díjak, csatlakozási díjak és külön díjak mértékéről szóló 15/2016. (XII. 20.) MEKH rendelet és az Elosztói engedélyes Üzletszabályzatában foglaltak az irányadóak azzal, hogy amennyiben a jelen megállapodás és az Üzletszabályzat rendelkezései között ellentmondás állna fenn, úgy minden esetben a jelen megállapodás rendelkezései az irányadók.

Jelen megállapodás a Felek aláírásával lép hatályba.

A Megállapodás elválaszthatatlan részét képező mellékletek:

 1. sz. melléklet: Átadás-átvételi jegyzőkönyv

 2. sz. melléklet: Megállapodás jótállási kötelezettség vállalásáról

**Budaörs, 2019. …………..……… „……..” Budapest, 2019. ……………..…… „……..”**

 ……………………………… **Magyar Lajos Farkas Dávid**

 ……………… osztályvezető osztályvezető

 Átadó Átvevő Átvevő

**1. melléklet**

**Átadás-átvételi jegyzőkönyv**

**a VET 119.§ (3) bekezdése alapján megvalósult beruházás**

**külön térítés nélküli átadásról**

Felvéve: (hely, idő) ………………………………………………

Jelen vannak:

**Átvevő:**

Neve: ELMŰ Hálózati Kft.

Székhely: 1132 Budapest, Váci út 72-74.

Cégjegyzék száma: 01-09-874142

Adószám: 13804983-2-44

Bankszámlaszám: 10300002-10295614-49020018

Számlavezető pénzintézet neve: MKB Bank Zrt.

Képviseletében: ……………………

**Átadó:**

Megvalósító:

Neve:

Székhely:

Cégjegyzék száma:

Adószám:

Bankszámlaszám:

Képviseletében:

Átadó és Átvevő együtt: Felek

Felek az alábbiakat rögzítik:

Átadó a VET 119.§ (3) bekezdésének megfelelően a jegyzőkönyv keltének dátumával átadja, az Átvevő térítésmentesen átveszi az alábbi – a jelen jegyzőkönyv 1. sz. mellékletében részletezett – hálózatot (továbbiakban: Villamos berendezések):

.................................................................................................................................................................................................................................................................. (átadás tárgya)

Az átadás-átvételre kerülő Villamos berendezések tényleges bekerülési értéke:

.......................................- Ft, azaz ..................................................................................... forint.

A Felek rögzítik, hogy az átadás-átvételre kerülő Villamos berendezések új állapotúak, Átadó annak látható, vagy nem látható hibájáról nem tud, és az üzemeltetést akadályozó körülmények nem állnak fenn.

Az Átadó kötelezettségei:

Átadó köteles az átadás-átvételre kerülő Villamos berendezésekre vonatkozó minden dokumentációt Átvevőnek tételes jegyzék alapján átadni.

Átadó kijelenti és a jegyzőkönyv aláírásával igazolja, hogy az átadás-átvételre kerülő berendezések a villamos energiáról szóló 2007. LXXXVI. törvény (VET) 119.§ (3) bekezdése értelmében jogszerűen létesültek, azokkal kapcsolatban rendezetlen vagyoni kötelezettség nem áll fenn.

Az Átvevő kötelezettségei:

Átvevő kijelenti, hogy az átadás-átvételre kerülő berendezéseket, azok kivitelezését szerelését megvizsgálta és azok új, üzemképes állapotban kerülnek átadásra.

A beépített berendezések listáját a jegyzőkönyv elválaszthatatlan részét képező 1 számú. melléklet tartalmazza.

Mellékletek: 1.számú. melléklet: Az Átadó által létesített közcélú hálózat

 2.számú melléklet: Állóeszköz leltár — Számlaösszesítő

 3.számú melléklet: Megvalósulási terv

…………………, …………... …………… …………………, …………... ……………

 ……………………………… ……………………………… ………………………………

 Átadó Átvevő Átvevő **2. melléklet**

**Megállapodás jótállási kötelezettség vállalásáról**

Amely létrejött egyrészről a(z)

Neve: **ELMŰ Hálózati Kft.**

Székhely: 1132 Budapest, Váci út 72-74.

Cégjegyzék száma: 01-09-874142

Adószám: 13804983-2-44

Bankszámlaszám: 10300002-10295614-49020018

Számlavezető pénzintézet neve: MKB Bank Zrt.

Képviselő:

a továbbiakban mint **Átvevő**

másrészről a(z)

Neve:

Székhely:

Cégjegyzék száma:

Adószám:

Bankszámlaszám:

Képviselik:

a továbbiakban mint **Átadó** és

Neve: ………………………………………………

Székhely: ………………………………………………

Cégjegyzék száma:Adószám: ………………………………………………

Bankszámlaszám: ………………………………………………

a továbbiakban, mint **Vállalkozó** ………………………………………………

A továbbiakban együtt, mint **Felek** között.

1. **Előzmények**

Vállalkozó és az Átadó között 201. ………….…-én vállalkozási szerződés (a továbbiakban Szerződés) jött létre *„*

*"* megvalósítására.

A jelen megállapodás a fenti projekt megvalósítása érdekében elengedhetetlenül szükséges közmű áthelyezési, átalakítási munkálatok kapcsán a Vállalkozó által vállalt jótállási feltételeket rögzíti.

1. **Megállapodások**

Az Átadó a Vállalkozóval megkötött vállalkozási szerződése útján gondoskodik arról, hogy az átadás idején az átadott berendezések, illetve bármely részük mentes minden felismerhető és rejtett hibától, így különösen a tervezés és a kivitelezés hiányosságai miatti hibáktól: beleértve a felhasznált alapanyagoknak a megrendelés teljesítéséhez elengedhetetlenül szükséges tulajdonságainak nem megfelelőségéből, valamint szerelési és gyártási technológiai fegyelem megsértéséből eredő hibákat is. Vállalkozó a Szerződés keretében nyújtott szolgáltatásokra és leszállított berendezésekre 24 hónap jótállást vállal, amely időszak 201… ………………….. dátumtól kezdődik.

A Vállalkozónak a jótállási időszak alatt bármely hibáról szóló értesítés kézhezvétele után hat (6) órán belül meg kell jelennie a helyszínen a meghibásodás okának feltárására és kettő (2) napon belül az Átvevő részére el kell készítenie az általa javasolt programot az elhárításra, amelyet csak az Átvevő írásbeli jóváhagyását követően lehet elvégezni.

Az Átvevő a hiba felfedezését követően azonnal értesíteni köteles a Vállalkozót, ismertetve az hiba jellegét, valamint a rendelkezésére álló összes bizonyítékot. Az Átvevő minden tőle ésszerűen elvárható lehetőséget köteles biztosítani a Vállalkozó részére annak érdekében, hogy az észlelt hibát a Vállalkozó megvizsgálhassa és az elhárításra javaslatot tehessen, vagy azt elvégezhesse.

Ha a Vállalkozó ésszerű időn belül, ami semmiképpen nem lehet több a hibáról szóló értesítést követő hét (7) napnál több, nem kezdi meg a hiba, vagy a hiba következtében a Szerződés szerint az Átadónak leszállított és az Átadó által az Átvevőnek átadott berendezésekben okozott kár orvoslásához szükséges hiba feltárását, vagy kijavítását, az Átvevő a Vállalkozónak küldött írásbeli értesítést követően a Vállalkozó kárára és költségére intézkedhet a hiba elhárítása iránt.

1. **Záró rendelkezések**

A megállapodásban foglaltakat a felek, mint akaratukkal mindenben megegyezőt, elfogadják és aláírásukkal megerősítik.

Felek megállapodnak, hogy a jelen Szerződés kapcsán közöttük felmerült vitás kérdéseket először megkísérlik közvetlen tárgyalások útján rendezni. Az egyeztetés eredménytelensége esetén fordulnak a hatáskörrel rendelkező illetékes bírósághoz.

Jelen szerződésben nem szabályozott kérdésekben a Magyarország vonatkozó hatályos jogszabályaiban foglaltak az irányadóak, különös tekintettel a Polgári Törvénykönyvről szóló 2013. évi V. törvényben és a villamos energiáról szóló 2007. évi LXXXVI. törvényben foglaltakra.

Budapest, …………... ……………

…………………….. ……………………… … ……………………………… ………………………………

 ELMŰ Átadó Vállalkozó